Rikunarita-ORG/Wikinium huggingface dataset:
# 1799

|  |
| --- |
| **Roky:** 1794 1795 1796 1797 1798 – **1799** – 1800 1801 1802 1803 1804 |
| **Desaťročia:** 80. roky – **90. roky 18. storočia** – 0. roky |
| **Storočia:** 17. storočie – **18. storočie** – 19. storočie |
| **Slovensko:**
1794
1795
1796
1797
1798 –
**1799** –
1800
1801
1802
1803
1804

---

**Rok 1799 v oblastiach:Kultúra*
Hudba –
Umenie –
Literatúra
*Iné oblasti*
Veda

---

**Zoznam vládcov:**
Predstavitelia štátov –
Vedúce osobnosti |

## Udalosti

* 15. júl – francúzsky kapitán Pierre-François Bouchard našiel v egyptskej dedine Rosette kamennú dosku s vytesaným textom, ktorá pomohla rozlúštiť egyptské hieroglyfy

## Narodenia

* 6. február – Imrich Frivaldský, slovenský botanik, zoológ – entomológ, prírodovedec a lekár († 1870)
* 16. marec – Anna Atkinsová, britská botanička a fotografka († 1871)
* 22. marec – Friedrich Argelander, nemecký astronóm († 1875)
* 29. marec – Louis Alexandre Auguste Chevrolat, francúzsky entomológ – koleopterológ a ornitológ († 1884)
* 20. máj – Honoré de Balzac, francúzsky spisovateľ († 1850)
* 21. máj – Mary Anningová, britská paleontologička († 1847)
* 6. jún – Alexandr Sergejevič Puškin, ruský romantický básnik a prozaik († 1837)
* 17. jún – Jean Baptiste Alphonse Dechauffour de Boisduval, francúzsky lekár, koleopterológ, lepidopterológ a botanik († 1879)
* 18. jún – William Lassell, anglický astronóm († 1880)
* 4. júl – Oskar I., švédsky a nórsky kráľ († 1859)
* 11. august – Joachim Barrande, francúzsky paleontológ činný v Čechách († 1883)
* 12. október – Félix Édouard Guérin-Méneville, francúzsky entomológ († 1874)
* 12. december – Karl Pavlovič Briullov, ruský romantický maliar, († 1852)
* 20. december – Louis Jérôme Reiche, francúzsky obchodník, remeselník a entomológ († 1890)
* 21. december – David Don, britský botanik († 1841)

## Úmrtia

* 9. január – Maria Gaetana Agnesiová, talianska matematička a filozofka (\* 1718)
* 20. február – Jean-Charles de Borda, francúzsky námorný astronóm (\* 1733)
* 24. február – Georg Christoph Lichtenberg, nemecký satirik, umelecký kritik, fyzik, astronóm a matematik (\* 1742)
* 18. marec – Adam Friedrich Oeser, nemecký maliar a sochár (\* 1717)
* 18. máj – Pierre-Augustin Caron de Beaumarchais, francúzsky dramatik (\* 1732)
* 29. august – Pius VI., pápež (\* 1717)
* 24. október – Karl Ditters von Dittersdorf, rakúsky skladateľ (\* 1739)
* 10. november – Joseph Black, škótsky fyzik a chemik (\* 1728)
* 14. december – George Washington, prvý americký prezident (\* 1732)
# Andalúzia

|  |
| --- |
| Andalúzia (špa. Andalucía) |
| Autonómne spoločenstvo |
|  Pohľad na typické olivové sady  |
|

|  |  |
| --- | --- |
|  Vlajka  |  Symbol  |

 |
| Štát |  Španielsko |
| Provincie | Almería, Cádiz, Córdoba, Granada, Huelva, Jaén, Málaga, Sevilla |
|  |
| Súradnice | ﻿ / ﻿ |
| Hlavné mesto |  Sevilla  |
|  |
| Rozloha | 87 268 km² (8 726 800 ha) *por. 2. (17,2 %)* |
|  |
| Obyvateľstvo | 8 202 220 (*2008*) *por. 1.* |
| Hustota | 93,99 obyv./km² |
|  |
| Autonómia | 30. december 1981 |
| Prezident | Juan Manuel Moreno Bonilla |
|  |
| ISO 3166-2 | AN |
|  |
| HDP | 151 211,5 miliónov € (3.) |
| Príjem na hlavu | 18 507 € |
| Oficiálne jazyky | španielčina |
|  |
|

 Poloha v Španielsku

 |
|  Interaktívna mapa
 |
|  |
| **Webová stránka:**  www.juntadeandalucia.es |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Andalúzia** je autonómne spoločenstvo a historické územie v južnom Španielsku.

Významnými mestami Andalúzie sú: Cádiz, Sevilla, Granada, Córdoba a Malaga.

## Dejiny

Názov zaviedli moslimovia po Vandaloch (Wandalenhaus = Vandalicia - Al Andalus).

V staroveku bola Andalúzia obývaná iberskými kmeňmi, v 3. stor. pred Kr. bola pripojená ku Kartágu, po dobytí Rimanmi bola súčasťou Hispánie (Bastica); v 5. stor. boli vpády Vandalov (odtiaľ názov), súčasť Vizigótskeho kráľovstva, po roku 711 Arabskej ríše.

Neskôr bola Andalúzia jadrom Córdobského kalifátu, v 13. stor. nastal rozpad na menšie celky. V 14. stor. až 15. stor. bola pod vládou Kastílie. Bola strediskom protinapoleonských vojen; 1936-39 protifrankistické boje. Od roku 1978 je Andalúzia autonómne spoločenstvo.

## Referencie

## Iné projekty

Commons* Commons ponúka multimediálne súbory na tému **Andalúzia**

## Externé odkazy

* FILIT – zdroj, z ktorého pôvodne čerpal tento článok.
# Slanina (pokrm)

Slanina
Surové plátky slaniny
**Slanina** (v subštandarde, nárečovo alebo zastarano **špek**, z nem. *Speck*) je pokrm pripravený (spravidla údením) z podkožnej tukovej vrstvy ošípaných. V tradičnej slovenskej ľudovej kuchyni šlo o významnú potravinu. Vyrába sa predovšetkým z bravčového bôčika, stehna alebo chrbta. Samotná slanina sa vyrába naložením do soli na niekoľko týždňov a neskôr prípadným vyúdením.

## Použitie

Slanina sa používa buď v surovom stave v studenej kuchyni, alebo sa ďalej tepelne spracúva ako hlavná súčasť jedla alebo jeho doplnok.

## Výživné hodnoty

Jeden 20 gramový plátok slaniny obsahuje 5,4 gramov tuku a 4,4 gramov proteínov. Štyri kúsky slaniny môžu obsahovať až do 800 mg sodíka, čo je rovnaké ako u 1,92 g soli. Množstvo tuku a proteínov však závisí od typu úpravy danej slaniny.

## Dopad na zdravie

Štúdia z roku 2007, ktoré vykonala Columbia University, naznačuje spojenie medzi konzumáciou údených jedál (ako je slanina) a chronickou obštrukčnou chorobou pľúc. Konzervant dusitan sodný má tiež podiel na tomto ochorení.

## Referencie

## Pozri aj

* Anglická slanina

## Iné projekty

WikicitátyCommons* Wikicitáty ponúkajú citáty od alebo o **Slanina Commons ponúka multimediálne súbory na tému **Slanina (pokrm)**

## Externé odkazy

* Filippone, Peggy. *What is bacon* [online]. About.com, [cit. 2014-01-01]. Dostupné online. Archivované 2014-01-02 z originálu.
* Moncel, Bethany. *What is Bacon?* [online]. About.com, [cit. 2014-01-01]. Dostupné online. Archivované 2014-01-02 z originálu.

## Zdroj

* *Tento článok je čiastočný alebo úplný preklad článkov Bacon na anglickej Wikipédii a Slanina na českej Wikipédii.*
# Špirálová galaxia

Bodeho galaxia alebo M 81, **špirálová galaxia** vzdialená od Slnka 12 miliónov svetelných rokov v súhvezdí Veľká medvedica
**Špirálová galaxia** alebo **špirálová hmlovina** je typ galaxie v Hubblovej schéme, charakterizovaný nasledovnými fyzikálnymi vlastnosťami:

* Značný celkový moment hybnosti.
* Zložená z centrálnej **vypukliny** (angl. bulge), obklopenej **diskom**.
	+ Vypuklina pripomína eliptickú galaxiu, obsahuje veľa starých hviezd, nazývaných Populácia II, a typicky aj supermasívnu čiernu dieru vo svojom strede.
	+ Disk je ploché, rotujúce teleso, zložené z medzihviezdnej hmoty, mladých hviezd nazývaných Populácia I, a otvorených hviezdokôp.

Špirálovité galaxie boli pomenované podla svetlých ramien vnútri disku, ktoré sa tiahnu zhruba logaritmicky z vypukliny. V týchto ramenách sa tvoria nové hviezdy. Hoci sú niekedy ťažko rozoznateľné, napr. vo vločkovitých špirálach, sú to ramená, ktoré odlišujú špirálovité galaxie od ich šošovkových náprotivkov, ktoré majú diskovú štruktúru, ale žiadnu evidentnú špirálu.

Disky špirálovitých galaxií majú tendenciu byť obklopené veľkými svetelnými kruhmi, tvorenými hviezdami Populácie II, z ktorých je mnoho sústredených do guľových hviezdokôp obiehajúcich stred galaxie.

Naša Galaxia, Mliečna cesta, je špirálová galaxia, klasifikovaná ako Sbc (prípadne SBb, čiže špirálová s priečkou) podľa Hubbleovej postupnosti.

## Pôvod špirálovitej štruktúry

Prvým priekopníkom štúdií vytvárania špirálovitých ramien bol Bertil Lindblad. Uvedomil si, že myšlienka hviezd usporiadaných permanentne v špirálovitom tvare bola neudržatelná kvôli „ohybovej dileme“ (angl. winding dilemma). Keďže rýchlosť rotácie galaktického disku sa mení v závislosti od vzdialenosti od stredu galaxie, lúčovité rameno (idúce od stredu po okraj ako v kolese) by sa pôsobením rotácie rýchlo zakrivilo. Po niekoľkých otočeniach galaxie by sa rameno zakrivilo natoľko, že by omotalo galaxiu ešte pevnejšie. Toto však odporuje vykonaným pozorovaniam.

Vysvetlenie ramien špirálovej galaxie
Prvú akceptovateľnú teóriu vymysleli C. C. Lin a Frank Shu v roku 1964. Navrhli, aby špirálovité ramená boli prejavom špirálovitých vĺn hustoty. Domnievali sa, že hviezdy sa pohybujú po mierne eliptických obežných dráhach *a* že orientácie týchto obežných dráh sú vo vzájomnom vzťahu, to znamená, že elipsy sa plynule odlišujú v sklone so vzrastajúcou vzdialenosťou od stredu galaxie. Toto je znázornené na obrázku. Je jasné, že eliptické obežné dráhy sú v niektorých oblastiach tesne vedľa seba a vytvárajú tak *efekt* ramien. Z toho dôvodu neostávajú hviezdy na tom mieste, na ktorom ich vidíme, navždy, ale posúvajú sa z ramena do ramena tým, ako sa pohybujú po svojich obežných dráhach.

## Referencie

|  |  |
| --- | --- |
|  | Astronomický portál |
# Príručková publikácia

**Príručková publikácia** alebo **príručkové dielo** alebo **príručka** je publikácia na rýchle vyhľadanie a osvojenie si základných informácií, vedeckých poznatkov. Spravidla obsahuje konkrétne poznatky, údaje a fakty z jednotlivých oblastí ľudského poznania alebo praktickej činnosti, spracované zhusteným, maximálne prehľadným, podľa potreby i názorným spôsobom. Je významnou pomôckou i na seminároch a cvičeniach na vysokých školách. Do kategórie príručiek patria predovšetkým encyklopédie (všeobecné i špeciálne odborné), slovníky (jazykové i vecné), príručky pre jednotlivé profesie, príručky materiálov a zariadení, normatívne príručky, kvalifikačné, kľúče na určovanie (napr. rastlín), receptáre, sprievodcovia, (turistickí, inštitucionálni), adresáre, tabuľkové publikácie a návody.

## Externé odkazy

* FILIT – zdroj, z ktorého pôvodne čerpal tento článok.
* príklad príručky z r. 1920 : *Rukoväť (skrátená) spisovnej reči slovenskej : 1. časť*. Čita - Chabrin : Informačno-osvetový odbor čsl. vojska v Rusku, 1920. - dostupné v Digitálnej knižnici UKB
# Ţ

Ţ ţ
Písmená s čiarkou (horný riadok) a cedillou (dolný riadok), Times New Roman font.
**Ţ ţ** (T s cedillou) je písmeno, ktoré sa v súčasnosti nepoužíva v pravopise žiadneho jazyka.
Sporadicky sa vyskytlo v stredovekej francúzštine. V roku 1868 navrhol Ambroise Firmin-Didot v svojej knihe *Observations sur l'orthographe, ou ortografie, française* reformu francúzskeho pravopisu, podľa ktorej by sa
Ţ používalo napr. v koncovkách -ţion, návrh sa ale nepresadil.

Písmeno sa často vyskytuje v rumunských textoch namiesto správneho Ț (T s čiarkou pod písmenom).

## Reprezentácia v Unicode

Písmeno Ţ (veľké) je v unicode reprezentované ako U+0162 LATIN CAPITAL LETTER T WITH CEDILLA
a písmeno ţ (malé) U+0163 LATIN SMALL LETTER T WITH CEDILLA.

## Pozri aj

* Ş
# Ultrafialová astronómia

**Ultrafialová astronómia** je odvetvie astronómie, ktoré sa zaoberá pozorovaním vesrmírnych objektov v ultrafialovom žiarení. Ultrafialové žiarenie má rozsah vlnových dĺžok od 10 nm do 380 nm. Svetlo v týchto dĺžkach je absorbované zemskou atmosférou, takže observatória musia byť umiestnené vo vrchných vrstvách atmosféry, alebo vo vesmíre.

|  |  |
| --- | --- |
|  | Astronomický portál |
# 1128

|  |
| --- |
| **Roky:** 1123 1124 1125 1126 1127 – **1128** – 1129 1130 1131 1132 1133 |
| **Desaťročia:** 10. roky – **20. roky 12. storočia** – 30. roky |
| **Storočia:** 11. storočie – **12. storočie** – 13. storočie |
| **Slovensko:**
1123
1124
1125
1126
1127 –
**1128** –
1129
1130
1131
1132
1133

---

**Rok 1128 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Narodenia

* október – Absalon, dánsky štátnik, vojvodca a cirkevný hodnostár († 1201)

## Úmrtia

* Ragnvald II., polacké knieža (\* 1040)
# Šček

**Šček** bol podľa svedectva ruských letopisov 11. – 12. storočia kniežaťom v kmeňovom zväze Polanov a spoluzakladateľ troch usadlostí, ktoré neskôr utvorili mesto Kyjev. Jeho meno sa pravdepodobne spája s menom jednej kyjevskej hory Ščekavica.
# Tlaková níž

O iných významoch výrazu *Tlaková níž* pozri *Tlaková níž (rozlišovacia stránka)*.
Cyklóna pri Islande
Vplyv tlaku vzduch na počasie
**Tlaková níž** alebo **cyklóna** alebo **depresia** je oblasť nízkeho tlaku vzduchu. V jej strede je tlak vzduchu nižší ako na jej okrajoch. Vzduch preto prúdi z okrajov do stredu, z vyššieho tlaku smerom k nižšiemu. Rotácia Zeme spôsobuje, že prúdenie nie je priamočiare, ale stáča sa proti smeru hodinových ručičiek na severnej pologuli a v smere hodinových ručičiek na južnej pologuli. V oblastiach s tlakovou nížou prevláda oblačné počasie často sprevádzané zrážkami, čo je výsledkom výstupných pohybov vzduchu, predovšetkým na poveternostných frontoch, s ktorými bývajú cyklóny spojené. Predná strana býva charakterizovaná prílevom teplejšieho vzduchu a prináša trvalejšie a rozsiahlejšie zrážky. Na zadnej strane panuje prehánkové počasie a z vyšších zemepisných šírok sem preniká chladnejší vzduch.

Namerané hodnoty stavu tlaku sa zakresľujú na poveternostnú (alebo synoptickú) mapu uzavretými koncentrickými izobarami nepravidelného okrúhleho alebo oválneho tvaru. Na označenie oblasti nižšieho tlaku vzduchu sa v meteorológii na Slovensku používa písmeno N. Normálny tlak pri morskej hladine má hodnotu 1013,25 hPa.

## Pozri aj

* Tlaková výš

## Externé odkazy

* Aktuálna synoptická mapa na stránke SHMÚ

|  |  |
| --- | --- |
|  | Geovedný portál |
# J2000.0

Pojem epocha **J2000.0** sa používa v astronómii a označuje aktuálne datovanie.

Presne sa rovná Juliánskemu dňu 2451545.0 TT alebo 1. januáru 2000 12h TT. Je to ekvivalent 1. januára 2000 11:59:27.816 TAI alebo 1. januára 2000 11:58:55.816 UTC.

Kvôli neustálym zmenám v rektascenzii a deklinácii hviezd spôsobeným precesiou (a pre relatívne blízke hviezdy aj vlastným pohybom), zvyknú astronómovia špecifikovať tieto vlastnosti vo vzťahu ku konkrétnej epoche. Predchádzajúca epocha, ktorá sa štandardne používala, bola epocha B1950.0.

Keď sa používa rovník a rovnodennosť na definovanie astronomického referenčného rámca, tento rámec (snímka) môže byť tiež označený, že je v J2000 súradniciach, alebo jednoducho J2000, ale správnejšie označenie je ICRS *International Celestial Reference Frame* (doslovne: „medzinárodný nebeský referenčný rámec“).

„J“ v prefixe označuje, že ide o juliánsku epochu, aby sa zdôraznil rozdiel oproti besseliánskej epoche.

## Externé odkazy

|  |  |
| --- | --- |
|  | Fyzikálny portál Astronomický portál |

* Čo je TT? Archivované 2006-08-06 na Wayback Machine (v angličtine)
* International Celestial Reference Frame, or ICRS Archivované 2006-08-05 na Wayback Machine (v angličtine)
# Obzor (Zem)

horizont pri východe slnka
**Obzor** alebo **horizont** je všeobecne časť zemského povrchu, ktorú možno vidieť z jedného miesta. V užšom význame je to iba deliaca čiara medzi oblohou a zemou.

V astronómii má horizont veľký význam. Je totiž základnou kružnicou pre horizontálne súradnice. Pozorovateľ vidí vždy iba tú časť oblohy, ktorá je nad horizontom. V nadmorskej výške 0 metrov je to presne polovica oblohy. V menšej výške vidí menšiu časť oblohy a naopak, čím vyššie vystúpa, tým väčšiu časť oblohy vidí. So vzrastajúcou výškou rastie aj časť zemského povrchu, ktorú možno vidieť. Na Mesiaci videli kozmonauti obzor v oveľa menšej vzdialenosti, ako na Zemi.

Horizont nikdy nie je ideálne rovný, vždy ho zakrivujú terénne útvary. Najrovnejší horizont poskytuje hladina mora. V noci je obloha v blízkosti horizontu svetlejšia ako v blízkosti zenitu. Je to kvôli tomu, že pri horizonte sa dívame na podstatne hrubšiu vrstvu vzduchu ako pri zenite a preto vidíme aj jeho nahromadený jas (vzduch sám od seba veľmi mierne svetielkuje). Hrubá vrstva vzduchu v blízkosti obzoru spôsobuje aj ďalšie optické javy - refrakciu, scintiáciu a sčervenanie telies. Nebeské telesá v blízkosti horizontu sa nám zdajú byť oveľa menej jasné a červenšie ako v zenite. Dobrým príkladom je zapadajúce slnko. Scintiácia je výrazné blikanie a mihotanie sa hviezd v blízkosti horizontu. Čím sú nebeské telesá bližšie k horizontu, tým ťažšie sa pozorujú.

|  |  |
| --- | --- |
|  | Astronomický portál |
# Wolfgang Schüssel

|  |
| --- |
| Wolfgang Schüssel |
|  |
|  |
| 21. kancelár Rakúska |
| **V úrade** 4. február 2000 – 11. január 2007 |
| Premiér | Franz Vranitzky Viktor Klima |
|

|  |  |  |  |  |  |  |
| --- | --- | --- | --- | --- | --- | --- |
|  |  | Viktor Klima
 |  | Alfred Gusenbauer
 |  |  |

 |
| 32. minister zahraničných vecí Rakúska |
| **V úrade** 4. máj 1995 – 4. február 2000 |
|

|  |  |  |  |  |  |  |
| --- | --- | --- | --- | --- | --- | --- |
|  |  | Alois Mock
 |  | Benita Ferrero-Waldnerová
 |  |  |

 |
| Biografické údaje |
| Narodenie | 7.6.19457. jún 1945 (81 rokov) Viedeň, Rakúsko |
| Politická strana | Rakúska ľudová strana |
| Alma mater | Viedenská univerzita |
| Profesia | politik |
| Národnosť | rakúska |
| Vierovyznanie | rímsky katolík |
| Odkazy |
|  | Wolfgang Schüssel (multimediálne súbory) |
|

|  |  |
| --- | --- |
|  |  Politický portál  Biografický portál |

 |

**Wolfgang Schüssel** (\* 7. jún 1945, Viedeň) je rakúsky politik, ktorý bol od februára 2000 do januára 2007 rakúskym kancelárom, predtým pôsobil tiež ako minister zahraničných vecí. Od roku 1995 do roku 2007 bol predsedom Rakúskej ľudovej strany (ÖVP). Ako kancelár bol známy ako aktívny reformátor, zároveň boli obe jeho vlády spočiatku kritizované pre koaličnú spoluprácu s pravicovou Slobodnou stranou Rakúska (FPÖ) v čase, keď jej predsedal Jörg Haider. Po skončení mandátu premiéra pôsobil ako poslanec v Národnej rade. V roku 2011 odišiel z aktívnej politiky. Od roku 2018 pôsobí v dozornej rade ruského telekomunikačného koncernu MTS.

## Referencie

## Iné projekty

Commons* Commons ponúka multimediálne súbory na tému **Wolfgang Schüssel**
# Predseda Európskej komisie

|  |
| --- |
| Predseda Európskej komisie  |
|  *Znak Európskej komisie*

---

 |
| Úradujúci Ursula von der Leyenová  od 1. decembra 2019 |
| Sídlo | Berlaymont, Brusel, Belgicko |
| Nominuje | Európska rada |
| Menuje | Európsky parlament |
| Funkčné obdobie | 5 rokov |
| Vytvorenie | 1. januára 1958 |
| Prvý vo funkcii | Walter Hallstein |
| Ďalšie odkazy |
| Web | ec.europa.eu |

Berlaymont – sídlo Európskej komisie v Bruseli
**Predseda Európskej komisie** (angl. *President of the European Commission*) je vrcholným predstaviteľom jedného zo siedmich inštitúcií Európskej únie. Je menovaný podľa čl. 17 ods. 7 Zmluvy o Európskej únii.

## Zoznam predsedov Európskej komisie

| Meno | Obdobie | Krajina | Portrét |
| --- | --- | --- | --- |
| Walter Hallstein | 1958 – 1967 | Nemecko |  |
| Jean Rey | 1967 – 1970 | Belgicko |  |
| Franco-Maria Malfatti | 1970 – 1972 | Taliansko |  |
| Sicco Mansholt | 1972 – 1973 | Holandsko |  |
| François-Xavier Ortoli | 1973 – 1976 | Francúzsko |  |
| Roy Jenkins | 1976 – 1981 | Spojené kráľovstvo |  |
| Gaston Thorn | 1981 – 1985 | Luxembursko |  |
| Jacques Delors | 1985 – 1995 | Francúzsko |  |
| Jacques Santer | 1995 – 1999 | Luxembursko |  |
| Manuel Marín | 1999 – 1999 | Španielsko |  |
| Romano Prodi | 1999 – 2004 | Taliansko |  |
| José Manuel Durão Barroso | 2004 – 2014 | Portugalsko |  |
| Jean-Claude Juncker | 2014 – 2019 | Luxembursko |  |
| Ursula von der Leyen | od 2019 | Nemecko |  |

## Zdroj

*Tento článok je čiastočný alebo úplný preklad článku Předseda Evropské komise na českej Wikipédii.*